సంజయ్‌కాక పాటిల్

సంజయ్ రామచంద్ర పాటిల్ మహారాష్ట్ర రాష్ట్రానికి చెందిన రాజకీయ నాయకుడు. ఆయన సాంగ్లీ లోక్‌సభ నియోజకవర్గం నుండి రెండుసార్లు  లో‍క్‍సభ సభ్యుడిగా ఎన్నికయ్యాడు.
రాజకీయ జీవితం
సంజయ్‌కాక పాటిల్ కాంగ్రెస్ పార్టీ ద్వారా తన రాజకీయ జీవితాన్ని ప్రారంభించి పార్టీలో వివిధ హోదాల్లో పని చేసి అనంతరం నేషనలిస్ట్ కాంగ్రెస్ పార్టీలో చేరి 2008 ఏప్రిల్ 25   నుండి 2014 ఏప్రిల్ 24  వరకు మహారాష్ట్ర శాసనమండలి సభ్యుడిగా పని చేసి 2014లో లో‍క్‍సభ ఎన్నికలకు ముందు ఎన్‌సీపీని వీడి భారతీయ జనతా పార్టీలో చేరి 2014లో జరిగిన లోక్‌సభ ఎన్నికలలో సాంగ్లీ లోక్‌సభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి ప్రతీక్ పాటిల్‌పై 2,39,292 ఓట్ల మెజారిటీతో గెలిచి తొలిసారి ఎంపీగా ఎన్నికయ్యాడు. 

సంజయ్‌కాక పాటిల్ 2019లో జరిగిన లోక్‌సభ ఎన్నికలలో సాంగ్లీ లోక్‌సభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి స్వాభిమాని పక్ష అభ్యర్థి విశాల్ ప్రకాష్‌బాపు పాటిల్‌పై 1,64,352 ఓట్ల మెజారిటీతో గెలిచి రెండోసారి ఎంపీగా ఎన్నికయ్యాడు. ఆయన 2024లో జరిగిన లోక్‌సభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి స్వతంత్ర అభ్యర్థి విశాల్ ప్రకాష్‌బాపు పాటిల్‌ చేతిలో 1,00,053 ఓట్లు తేడాతో ఓడిపోయాడు. 

సంజయ్‌కాక పాటిల్ 2024 శాసనసభ ఎన్నికలకు ముందు బీజేపీ పార్టీని వీడి అక్టోబర్ 25న అజిత్ పవార్ సమక్షంలో నేషనలిస్ట్ కాంగ్రెస్ పార్టీలో చేరి 2024 మహారాష్ట్ర శాసనసభ ఎన్నికలలో తాస్గావ్-కవాతే మహంకల్ శాసనసభ నియోజకవర్గం నుండి ఎన్‌సీపీ అభ్యర్థిగా పోటీ చేసి తన సమీప ప్రత్యర్థి ఎన్‌సీపీ - ఎస్‌పీ అభ్యర్థి రోహిత్ పాటిల్ చేతిలో 27644 ఓట్ల తేడాతో ఓడిపోయాడు.

 మూలాలు 

వర్గం:మహారాష్ట్ర నుండి ఎన్నికైన లోక్‌సభ సభ్యులు
వర్గం:మహారాష్ట్ర రాజకీయ నాయకులు
వర్గం:మహారాష్ట్ర వ్యక్తులు
వర్గం:16వ లోక్‌సభ సభ్యులు
వర్గం:17వ లోక్‌సభ సభ్యులు